


BOSNA I HERCEGOVINA
REPUBLIKA SRPSKA
OKRUŽNI PRIVREDNI SUD U PRIJEDORU
Broj: 067-0-Su-24-000-005
Dana, 04.01.2024. godina


Na osnovu člana 48. stav 1. Zakona o sudovima Republike Srpske (Službeni glasnik Republike Srpske br. 37/12 i 44/15, člana 8. đ) i  g) Pravilnika o unutrašnjem sudskom poslovanju (Službeni glasnik Republike Srpske br. 9/2014) i člana  22. Pravilnika o unutrašnjoj organizaciji i sistematizaciji radnih mjesta u Okružnom privrednom sudu u Prijedoru br. 067-0-Su-17-000-045, predsjednik Okružnog privrednog suda u Prijedoru dana 04.01.2024. godine, donosi sljedeću 


ODLUKA O RASPOREDU POSLOVA U OKRUŽNOM PRIVREDNOM SUDU U PRIJEDORU ZA 2024. GODINU


I  CILJ ODLUKE 

Cilj donošenja Odluke o rasporedu poslova u Okružnom privrednom suda u Prijedoru za 2024. godinu (u daljem tekstu: Odluka), jeste raspored poslova sudija i drugih zaposlenika suda  u 2024. godini, sa ciljem njihove pune angažovanosti, maksimalnog i racionalnog korištenja radnog vremena, te efikasnog i kvalitetnog obavljanja poslova i radnih zadataka radnog mjesta.

Program rada suda zasniva se na realnom prilivu predmeta, broju sudija, stručnih saradnika i ostalih zaposlenika suda.


II  RASPORED POSLOVA

Godišnje poslove suda čine poslovi predsjednika suda, sudija i administrativno-tehničkog osoblja.

Predsjednik suda obavlja poslove sudske uprave u skladu sa zakonom i Pravilnikom o unutrašnjem sudskom poslovanju, odgovoran je za rukovođenje cjelokupnim sudom i sudskom upravom, ima obavezu postupanja u sudskim predmetima, te predstavlja sud pred drugim organima i organizacijama a u slučaju spriječenosti, mijenja ga sudija koji za to bude određen.

Sudije postupaju u predmetima privredno pravnih sporova, predmetima sudskog postupka izvršenja, predmetima stečaja i likvidacije privrednih društava, predmetima registracije privrednih subjekata i vanparničnim predmetima.
 
Administrativno – tehnički poslovi i pomoćno-tehnički poslovi u sudu odnose se na poslove sudske pisarnice, prijema i otpreme pismena, poslovi arhiviranja spisa, nabavka i čuvanje inventara, opreme i potrošnog materijala, izdavanje uvjerenja o činjenicama o kojima sud vodi evidenciju, daktilografske poslove i informaciono-komunikacijske poslove i ovi poslovi se u cijelosti imaju obavljati shodno poslovima radnog mjesta prema Pravilniku o unutrašnjoj organizaciji i sistematizaciji radnih mjesta u Okružnom privrednom sudu u Prijedoru.

Raspored poslova u toku 2024. godine može se izmijeniti i dopuniti, a utvrđeni raspored poslova za 2024. godinu jeste: 


Ad 1) predsjednik suda i zamjenik predsjednika suda

Predsjednik suda Dijana Mazalić Nović ima prava, obaveze i odgovornosti utvrđene Zakonom o sudovima, Pravilnikom o unutrašnjem sudskom poslovanju, Pravilnikom o unutrašnjoj organizaciji i sistematizaciji radnih mjesta i drugim propisima.

U slučaju spriječenosti i odsustva predsjednika suda u 2024. godini, za sudiju koji mijenja predsjednika suda određuje se sudija Snježana Cepić. 


Ad 2) raspored sudija 

a) PRIVREDNI SPOROVI (Ps-predmeti vrijednosti predmeta spora preko 5.000,00 KM)

Privredne sporove rješavaće:
· Sudija – predsjednik suda Dijana Mazalić Nović

b) PRIVREDNI SPOROVI MALE VRIJEDNOSTI (Mals,Mals-Kom-predmetni vrijednosti predmeta spora do 5.000,00 KM)

Privredne sporove male vrijednosti  rješavaće:
· Sudija Snježana Cepić
· Sudija Amra Grozdanić

c) STEČAJNI PREDMETI I PREDMETI LIKVIDACIJE (St, L)

Postupke stečaja i likvidacije  provodiće:
· Sudija Amra Grozdanić
· Sudija Snježana Cepić

d) POSTUPAK REGISTRACIJE POSLOVNIH SUBJEKATA  i LIKVIDACIJE POSLOVNIH SUBJEKATA PO SLUŽBENOJ DUŽNOSTI (Reg, L-Reg, RegZ)

Postupak registracije poslovnih subjekata i likvidacije privrednih društava po službenoj dužnosti provodiće:
· Sudija – predsjednik suda Dijana Mazalić Nović
· Sudija  Snježana Cepić 

e) VANPARNIČNI POSTUPAK (V) 

Vanparnične predmete rješavaće:
· Sudija Snježana Cepić
· Sudija Amra Grozdanić


f) IZVRŠNI POSTUPAK (Ip-Ip, Ip-Kom, Ps-Ip, Mals-Ip, V-Ip)

U izvršnim predmetima suda postupaće :
· sudija Snježana Cepić
· sudija Amra Grozdanić 

g) PREDMETI PRAVNE POMOĆI (Pom, Mpom)

· sudija – predsjednik suda Dijana Mazalić Nović

h) PREDMETI SU-AP (predmeti postupanja po nalozima Ustavnog suda Bosne i Hercegovine u vezi podnijetih apelacija)

· sudija Dijana Mazalić Nović

i) PREDMETI Zup-Zup ( predmeti zahtjeva za ubrzanje postupka)

· predsjednik suda Dijana Mazalić Nović
· zamjenik predsjednika suda sudija Snježana Cepić


Sudije i stručni saradnici u 2024.godini imaju obavezu prisustva edukacijama, i to tri dana, odnosno osam dana kod novoimenovanih sudija (minimalan obim stručnog usavršavanja koji svaki sudija mora ostvariti u toku godine shodno Odluci o minimalnom obimu stručnog usavršavanja sudija i tužilaca u Bosni i Hercegovini br. 07-50-2853-3/2013 od 28.10.2013 g). 

Stručni sradnik Miloš Miloica raspoređuje se ravnomjerno  kod sudija Snježane Cepić,  Amre Grozdanić i Dijane Mazalić Nović.

Sekretar Bojana Petković će vršiti poslove sekretara suda i službenika za odnose sa javnošću i obavljati poslove vezane za pristup informacijama suda. 

Sudijski pripravnik će obavljati pripravničku praksu u sudu u skladu sa programom osposobljavanja pripravnika pod nadzorom predsjednika suda i sekretara suda.

Prioritet u rješavanju predmeta imaju predmeti iz Plana rješavanja predmeta za 2024. godinu, predmeti u vezi ili proistekli iz stečaja, te ostali predmeti koji su po svojoj prirodi hitni (npr. predaje u posjed, iseljenje iz poslovnih prostora, sporovi iz oblasti autorskog prava i sl.). 

Isključena je sloboda diskrecionog redoslijeda rješavanja predmeta kao i bilo čije intervencije u pravcu rješavanja predmeta koji nisu u Planu rješavanja predmeta za 2024. godinu, s tim da predsjednik suda može, izuzetno, odobriti  rješavanje predmeta koji nisu obuhvaćeni Planom rješavanja predmeta za 2024. godinu u slučaju izuzetno velike vrijednosti spora, složenosti ili značaja predmeta spora i sl.

Stepen ispunjenja Plana rješavanja predmeta za 2024.godinu, predsjednik suda će pratiti redovno, najmanje jednom mjesečno, a tromjesečne izvještaje o ispunjenosti Plana, će dostavljati Jedinici za efikasnost pravosuđa Visokog sudskog i tužilačkog savjeta BiH i predsjedniku Višeg privrednog suda u Banja Luci. Procent ispunjenja Plana će se razmatrati redovno i na kolegijumu sudija svaka tri mjeseca. 

Na osnovu sačinjenih analiza o radu na pojedinim referatima, predsjednik suda može donositi mjere za ažurniji rad po predmetima i bolju iskorištenost radnog vremena kroz preraspodjelu predmeta.


   Ad 3)  administrativno tehnički poslovi 

Administrativno - tehničke poslove u sudu obavljaće: 

· referent za unos dokumenata, prijem i otpremu pošte – Biljana Kesar/Aleksandra Tadić
· referent za upravljanje spisima/ arhivar – Biljana Kesar/ Aleksandra Tadić
· rukovodilac registra poslovnih subjekata - Tijana Jajčanin
· referent u registru poslovnih subjekata – Nikola Rodić
· sudski izvršilac/vozač/dostavljač – Dejan Macura
· IKT referent - Mladen Kokanović
· portir / telefonista- Nikola Ćulibrk
· radnik na održavanju čistoće - Vera Balić

· daktilografi/sudski asistenti koji se raspoređuju kako slijedi: 

sa sudijom/pred.suda Dijanom Mazalić Nović daktilograf Aleksandra Tadić 
sa sudijom Snježanom Cepić daktilograf  Darija Baštinac 
sa sudijom Amrom Grozdanić daktilograf Vanja Uzelac

(daktilografi/sudski asistenti mogu, po potrebi,  a  po nalogu predsjednika suda, biti raspoređeni i kod drugog sudije). 


III  STUPANJE NA SNAGU I OBJAVA
Ova odluka stupa na snagu danom donošenja i biće uručena svim zaposlenicima suda te objavljena na web stranici suda.
O izvršavanju ove Odluke, starat će se predsjednik suda. 
                                                                                               

                         							                  Predsjednik suda
									          Dijana Mazalić Nović

